GiliGold/VAD_KnessetCorpus huggingface dataset:
דוד ביטן: אתה בעד או נגד המסמך הזה, זה לא הבנתי.
באסל גטאס: זה לא עניין של נגד או בעד.
באסל גטאס: העניין הוא האם יש מקום ויש דחיפות לדון בנושא הזה.
דוד ביטן: חברת הכנסת נורית קורן, תציגי לנו למה אתם התנגדתם שההצעה הזאת תהיה דחופה.
נורית קורן: העניין, שבעצם הוא הגיש הצעה לסדר-היום דחופה, והיו נושאים אחרים שהיו יותר דחופים בעניין הזה.
נורית קורן: מה שהסתבר גם כן, שאחד מסגני יושב-ראש הכנסת, נאמר על-ידו שהמסמכים האלה עלו אבל הם לא נחתמו ממש.
נורית קורן: לכן, היו נושאים הרבה-הרבה יותר חשובים שחשבנו שהמליאה צריכה לדון בהם, ולא בנושא הזה.
דוד ביטן: צריך להגיד שגם חבר הכנסת יואב קיש הגיש אותה הצעה, וגם היא נדחתה.
באסל גטאס: אז אתה מדבר בשבילי בשמו.
דוד ביטן: דרך אגב, דחופה זה דחופה, אבל אתם יכולים לתת לו אפשרות דרך שלכם.
<ארבל אסטרחן: דרך המכסה.
דוד ביטן: דרך המכסה של הסיעה שלכם.
דוד ביטן: לא חייבים כל דבר שיהיה דחוף.
דוד ביטן: אתה רוצה להציג, תציג.
באסל גטאס: אני חושב שהעניין של החרם על ישראל, כל ההתעסקות שלנו בחודש וחצי האחרונים הייתה בנושא הזה.
באסל גטאס: פתאום, ארגון המאגד בתוכו 150,000 מורים, שהם מחנכים, חותם על מסמך.
<קריאה: לא מייצגים את כל המורים.
באסל גטאס: לא חשוב, אבל הם מייצגים מסה גדולה.
נורית קורן: הם לא חתמו פיזית.
באסל גטאס: טוב, אבל הם לא הכחישו.
נורית קורן: בסדר, לא הכחישו.
באסל גטאס: הרי ראיתי את הכתבה בטלוויזיה.
באסל גטאס: הם לא הכחישו.
באסל גטאס: הם אפילו הגנו על חתימתם, שאם לא היו חותמים היו מסולקים מארגונים בין-לאומיים.
באסל גטאס: על מה היא מדברת אתי?
נורית קורן: זה מה שהיה כתוב בעיתון.
דוד ביטן: רבותי.
דוד ביטן: אני גם חושב כמוהו, דרך אגב, שזה לא משנה.
דוד ביטן: הם חתמו, ועכשיו להציג את זה בצורה אחרת זה לא רלוונטי.
דוד ביטן: אבל אני אומר שהנושא הזה - -
נורית קורן: אם הוא רוצה להעלות - - -
דוד ביטן: - - זה לא נושא דחוף.
דוד ביטן: הם כבר חתמו, ומצד שני, אתם יכולים לתת את זה על חשבון הסיעה שלכם.
דוד ביטן: לא צריך כל דבר שיהיה דחוף.
דוד ביטן: דבר שלישי, אנחנו בפעם שעברה אישרנו.
דוד ביטן: קיבלנו שני ערעורים, והוספנו אותם לשבוע הזה, ולכן לא נשארו להם מספיק הצעות שהם יכלו לאשר.
באסל גטאס: אבל יש עוד שבועיים.
דוד ביטן: <אני ממליץ לא לאשר את הערעור הזה.
דוד ביטן: מי בעד לא לאשר?
דוד ביטן: >
<קריאה: אני במקום חבר הכנסת צחי הנגבי.
דוד ביטן: מי נגד ההצעה שלי?
דוד ביטן: מי שלא יכול להצביע, שלא יצביע.
דוד ביטן: הערעור לא התקבל.
דוד ביטן: בקשת יושב-ראש ועדת החוקה, חוק ומשפט להעברת הצעת חוק ההתיישנות (תיקון – השעיית מרוץ תקופת ההתיישנות), התשע"ה–2015, מהוועדה לקידום מעמד האישה ולשוויון מגדרי לוועדת החוקה, חוק ומשפט.
דוד ביטן: בבקשה, ארבל, תסבירי לנו לאן זה צריך לעבור לפי הסמכויות של כל ועדה.
<ארבל אסטרחן: מדובר בתיקון לחוק ההתיישנות, שמדבר על השעיית מרוץ תקופת ההתיישנות.
<ארבל אסטרחן: מדובר בהצעת חוק פרטית של שלוש חברות כנסת: מיכל רוזין, זהבה גלאון ותמר זנדברג, שבאה לתקן את חוק ההתיישנות וקובעת בקצרה שמרוץ ההתיישנות יושעה אם התובע לא הגיש תביעה בגלל שהנתבע הטעה אותו ביודעין או הפעיל נגדו כוח, איים עליו או ניצל את מצוקתו, זאת אומרת מצב שיש פה איזושהי כפייה, פער גדול ביחסי הכוחות שמנע את הגשת התביעה.
<ארבל אסטרחן: הצעת החוק הזאת אושרה בקריאה הטרומית ועברה לוועדה לקידום מעמד האישה, וכעת יש בקשה של ועדת החוקה להעביר את זה אליה, בקשה של יושב-ראש ועדת החוקה שנמצא פה.
<ארבל אסטרחן: אני אגיד בקצרה שעמדת הלשכה המשפטית היא שבאופן חד-משמעי מדובר בהצעה ששייכת לוועדת החוקה.
<ארבל אסטרחן: מדובר בתחום מרכזי בדיני המשפט האזרחי.
דוד ביטן: זה גם מה שאני חושב.
דוד ביטן: דיברתי עם חברת הכנסת, יושבת-ראש הוועדה למעמד האישה.
דוד ביטן: מה שהיא מבקשת, אם אפשר, היא חוששת שלא ייקבע דיון מהיר בעניין הזה, אז אני מבקש מיושב-ראש הוועדה תוך חודש לפחות תקבע דיון.
ניסן סלומינסקי: לא, כבר קבענו את זה ליום שני.
דוד ביטן: זה מספק אותך?
ניסן סלומינסקי: וחברת הכנסת סלימאן מוזמנת גם, שתשב לידי כמי שהציעה את הצעת החוק ומי שהיא גם יושבת-ראש הוועדה.
דוד ביטן: אז אתה קבעת.
דוד ביטן: זה מספק אותך בעניין הזה?
עאידה תומא סלימאן: אם יסלחו לי שני יושבי-הראש, אני הייתי רוצה רק להדגיש דבר אחד.
עאידה תומא סלימאן: זה לא במקרה שאנחנו ביקשנו בוועדה, ואני ביקשתי בוועדה לקידום מעמד האישה להעביר את זה אלי, וגם כן השרה בכנסת הכריזה על זה שזה עובר אלינו.
עאידה תומא סלימאן: זה בגלל שקודם כול, הנושא, נכון, הוא בסופו של דבר ישליך על כלל האוכלוסייה אבל ההצעה באה בעצם ביוזמת איגוד מרכזי הסיוע לנפגעי ונפגעות תקיפה מינית.
דוד ביטן: אבל הכניסו פה עוד דברים, לא רק הנושא של נפגעות תקיפה מינית.
עאידה תומא סלימאן: זה טיב העבודה שלנו כנשים כאן, שאנחנו לא רק חושבות על עצמנו אלא על כלל האוכלוסייה, ומנסות לחוקק חוקים שיביאו צדק לכלל האוכלוסייה ולא רק לנו.
דוד ביטן: אני רואה שתוך חודשיים התחלת לדבר כמו מרב מיכאלי בעניין הזה.
עאידה תומא סלימאן: לך תדע מאיפה למדה מרב.
עאידה תומא סלימאן: מה שאני רוצה להגיד, כבוד יושבי-הראש, אני חושבת שבדיון הזה יש גם כן את המומחיות בוועדה לקידום מעמד האישה ואת ההתנסות לדון בפנים הספציפיים של החוק הזה, שבעצם למענו קמו איגוד מרכזי הסיוע וחברות הכנסת המכובדות ליזום את ההצעה.
דוד ביטן: שמענו, אבל מצד שני, את כל מה שאתן אומרות אתן יכולות להגיד גם בוועדה הזאת.
עליזה לביא: אדוני, אני רוצה לחזק את דברי חברתי.
עליזה לביא: לא בכדי באתי דווקא לנקודה הזאת והצטרפתי.
עליזה לביא: אני רוצה להמשיך את המגמה בכנסת.
עליזה לביא: כיושבת-ראש הוועדה לקידום מעמד האישה ולשוויון מגדרי בכנסת היוצאת, עבדנו קשה מאוד כדי להביא חוקים לוועדה לקידום מעמד האישה, והגיעו חוקים, הרבה בזכות שיתופי פעולה שהיו כאן - -
דוד ביטן: אבל זה לא החוק שמתאים.
עליזה לביא: - - מתוך הבנה באמת לגבי החירות שיש בדיונים שקיימים בוועדה.
עליזה לביא: אדוני, למשל חוק הסרטונים – אם חוק הסרטונים, שהוא חוק פורץ דרך שפרלמנטים בעולם לומדים ואימצו אותו, אם החוק הזה לא היה מגיע לוועדה לקידום מעמד האישה, הוא לא היה מחוקק בכנסת ישראל, בטח לא בכנסת התשע-עשרה.
עליזה לביא: ולכן, חשוב מאוד גם לחזק את הוועדה לקידום מעמד האישה.
עליזה לביא: היא ועדה סטטוטורית, היא ועדה מאוד מאוד חשובה, יש לה היבטים נוספים, יש לה חירויות שהיא מתבוננת, מסתכלת.
דוד ביטן: כן, אבל זה לא רק הנושא של הנשים.
עליזה לביא: בוודאי, אדוני צודק.
דוד ביטן: זה תיקון חוק ההתיישנות, וזה בשורה של דברים.
<קריאה: תצביע.
דוד ביטן: ניתן לנשים קודם.
דוד ביטן: אתה לא תנצח אותן.
עליזה לביא: בהחלט צודק חברי יושב-ראש ועדת חוקה, ואני מסכימה אתו, אבל אדוני היושב-ראש, אני חושבת שגם צריך לשקול ואי אפשר להתעלם מהעובדה שאנחנו נמצאים לקראת סוף המושב, ועד עכשיו לא עברה שום הצעת חקיקה לוועדה לקידום מעמד האישה ולשוויון מגדרי.
דוד ביטן: כי לא הגשתם הצעות שמתאימות לעניין.
עליזה לביא: אז אני מבקשת גם את זה לקחת בחשבון.
דוד ביטן: אם הייתן מגישות הצעות חוק שמתאימות לוועדה, היינו מעבירים לוועדה.
דוד ביטן: קודם כול ניתן לנשים ולרופא הנשים.
אחמד טיבי: זה יהיה קצר מאוד, לא ממש קשור בנושא אבל למה שהייתי עד לפני שתי דקות.
אחמד טיבי: אני הרבה זמן בוועדה, חבר הכנסת גפני, אבל היה כאן אירוע חסר תקדים.
אחמד טיבי: ליש עתיד יש נציג אחד בוועדה הזאת.
אחמד טיבי: בהצעת החוק הקודמת, בערעור, היו אנשים בעד, היו אנשים נגד.
אחמד טיבי: מתוך יש עתיד יש את מיקי לוי באולם כאן, ויש את עליזה לביא.
אחמד טיבי: אחד הצביע בעד, ואחד הצביע נגד.
עליזה לביא: לא, לא הצבעתי.
מיקי לוי: רק אחד הצביע.
ניסן סלומינסקי: אין להם זכות לשניים להצביע.
מיקי לוי: תחזור בך.
ניסן סלומינסקי: רק אחד יכול להצביע.
עליזה לביא: סליחה, אני לא הצבעתי, אדוני.
אחמד טיבי: אני תמה איך זה אפשר, אבל זה - - -
אחמד טיבי: אתה אמרת לי עכשיו שהצבעת נגד.
אחמד טיבי: שאלתי אותך לפני שעניתי.
מיקי לוי: אני הצבעתי בוודאי, אבל עליזה לא הצביעה.
עליזה לביא: אני, אין לי זכות הצבעה פה.
עליזה לביא: אני רק באתי לחזק את הוועדה לקידום מעמד האישה.
מיקי לוי: אני הצבעתי נגד.
מיקי לוי: זה נכון ואמת לאמיתה.
אחמד טיבי: אחרי חקירת העדים, התברר שעליזה לא הצביעה.
דוד ביטן: חשבתי שתדבר על נושא של נשים.
מיכל רוזין: עכשיו הוא כבר לא גינקולוג, הוא גם שופט.
דוד ביטן: בבקשה, מיכל.
דוד ביטן: יפה שאת יושבת לידו.
דוד ביטן: אתמול הוא הוציא אותך והיום אתם יושבים יחד.
מיכל רוזין: ככה זה בכנסת.
מיכל רוזין: תלמדו, יש מחלוקות אידיאולוגיות ויש יחסים בין אנשים.
<קריאה: יואל, מדברים עליך.
מיכל רוזין: צריך להפריד בין אידיאולוגיה לבין יחסים אישיים.
מיכל רוזין: אם אפשר, בבקשה, כמציעת החוק.
מיכל רוזין: כמציעת החוק ומי שמלווה גם את ועדת החוקה שנים רבות, גם בהיותי מנכ"לית איגוד מרכזי הסיוע לנפגעות ונפגעי תקיפה מינית - - -
מיכל רוזין: אפשר לשמור על זכות הדיבור שלי בבקשה?
דוד ביטן: אל תפריע בבקשה.
מיכל רוזין: אם אפשר בבקשה לחזור לעניין.
מיכל רוזין: וכמי שהייתה פה חלק – עוד בהיותי עוזרת פרלמנטרית, עוד לא היו יועצות פרלמנטריות – חלק מהקמת הוועדה לקידום מעמד האישה בכנסת.
מיכל רוזין: חייבים להבין, הוועדה לקידום מעמד האישה בכנסת היא ועדה רוחבית, היא ועדה שבעצם אף חקיקה לא יכולה כמעט לבוא אליה – תקני אותי, ארבל, אם אני טועה – כמעט באופן בלעדי.
מיכל רוזין: הרי כל נושא שעולה בוועדה לקידום מעמד האישה הוא נושא שיכול לעלות בעבודה, רווחה ובריאות, ובחוקה, ובפנים, ובכל אחת מהוועדות.
<ארבל אסטרחן: ברוב הנושאים.
<ארבל אסטרחן: יש כמה חוקים שהם ייחודיים לוועדה הזאת.
עליזה לביא: יש כמה חוקים שנחקקו.
עליזה לביא: אבל יש.
עליזה לביא: זאת ועדה חדשה.
מיכל רוזין: מאוד מאוד מעטים, חוץ מאשר לדעתי החוק למניעת הטרדה מינית שחוקק על-ידי הוועדה לקידום מעמד האישה.
מיכל רוזין: את יודעת שאת ההיסטוריה הארגונית של הכנסת אני מכירה היטב.
מיכל רוזין: ולכן, אני חושבת שכן נכון – שוב, זו החלטה משותפת – אני גם חברה בוועדת חוקה ומכבדת את הוועדה הזאת - - -
דוד ביטן: אבל את כל הטיעונים אתם יכולים להעלות בוועדת חוקה, אין בעיה עם זה.
מיכל רוזין: לכן אני אומרת, חשוב שזה יהיה בהסכמה.
דוד ביטן: רבותי, זה לא רק על נשים.
דוד ביטן: זה על הרבה מאוד דברים.
דוד ביטן: את כל הטיעונים של הנשים אתם יכולים להעלות בוועדת חוקה.
מיכל רוזין: אני רק אומרת שחשוב שיהיה פה שיתוף פעולה ולכבד את הוועדה.
עאידה תומא סלימאן: ולמה הם לא יכולים להגיע לוועדה לקידום מעמד האישה?
דוד ביטן: כי זה לא רק.
דוד ביטן: יש לנו חוות דעת משפטית שזה מתאים לוועדת חוקה.
דוד ביטן: יש לנו גם את זה.
מרב מיכאלי: כחברה בוועדת חוקה בכנסת הקודמת וכמי שיצאה עכשיו מדיון בן שלוש שעות בהנהגתו של יושב-ראש ועדת החוקה, באמת דיון יוצא מן הכלל, אני האחרונה שיש לי משהו להגיד בגנות או בספק ועדת החוקה, ודאי בהנהלתה הנוכחית.
מרב מיכאלי: אבל, אני רוצה להגיד שהוועדה לקידום מעמד האישה היא לא ועדה של נשים.
מרב מיכאלי: יש חברי כנסת רבים שחברים בוועדה לאורך שנים רבות.
רוברט אילטוב: היה גם יושב-ראש גבר.
מרב מיכאלי: היה אפילו יושב-ראש גבר.
מיכל רוזין: הוא נהיה מזה שר.
מרב מיכאלי: הייחוד של הוועדה לקידום מעמד האישה ושוויון מגדרי הוא בהסתכלות המגדרית הפמיניסטית שלה, זאת אומרת הזווית שבה היא מסתכלת על כל הנושאים.
מרב מיכאלי: הנושא הזה זה דוגמה קלסית לנושא שלא היה בא אל העולם לעולם אלמלא ההסתכלות הפמיניסטית והפעולה הפמיניסטית בעולם.
מרב מיכאלי: כל התפיסה, כל הקו הזה של הבנה של פגיעה מינית, של הבנה של יחסי כוח כמשהו שמייצר חוסר שוויון בתוך ההליך החוקי, מחוץ להליך החוקי בעולם וכולי, כל החוקים שנגזרים מזה לאורך כל השנים נובעים בדיוק מאותה תפיסת העולם שהקימה גם את הוועדה לקידום מעמד האישה ושוויון מגדרי.
דוד ביטן: לפי השיטה שלך, את כל הדיונים נעשה בוועדה לקידום מעמד האישה.
עליזה לביא: אל"ף, נכון.
מרב מיכאלי: אל"ף, כן.
דוד ביטן: או נבטל את כל הוועדות - - -
מרב מיכאלי: אל"ף, חד-משמעית כן.
מרב מיכאלי: לשיטתי, בכל ועדה צריכה להיות כמו יועצת משפטית - - -
דוד ביטן: נעשה ועדה אחת, וזהו.
מרב מיכאלי: לשיטתי, בכל ועדה צריכה להיות כמו יועצת משפטית, יועצת פמיניסטית לשוויון מגדרי ושוויון בכלל.
דוד ביטן: גפני, אתה מסכים להעביר את כל ועדת הכספים לוועדה למעמד האישה?
עליזה לביא: אגב, אדוני, גם בוועדות שרים לענייני חקיקה יש - - -
דוד ביטן: רבותי, עוד מישהו רוצה לדבר?
<קריאה: יש לנו שרה מצוינת, קוראים לה השרה גמליאל.
עליזה לביא: יש לך תקציב מגדרי שמגיע אליך.
עליזה לביא: תקציב מגדרי מגיע אליך.
דוד ביטן: יושב-ראש ועדת החוקה.
מרב מיכאלי: גפני, תיזהר.
דוד ביטן: האם אתה נענה לבקשת חברות הכנסת בעניין זה?
ניסן סלומינסקי: אדוני היושב-ראש, שלושה דברים.
ניסן סלומינסקי: אל"ף, כפי שאמרה היועצת המשפטית של הוועדה, ארבל, זה חוק-יסוד מרכזי – אני לא יכול להגיד הכי מרכזי – מרכזי ביותר בוועדת חוקה.
ניסן סלומינסקי: דבר שני, רק בקדנציה הקודמת התקיימו 11 דיונים.
דוד ביטן: בנושא הזה.
ניסן סלומינסקי: כן, בנושא התיישנות.
ניסן סלומינסקי: גימ"ל, הנושא הזה, נכון שיש בו השלכה גם על הנושא של נשים אבל זה סדר גודל של 10%.
ניסן סלומינסקי: 90% הוא משליך על הנושא של הבנקים, על נושאים אחרים רחבים לאין ערוך מאשר הנושא הזה, כך שוודאי שמקומו הוא בוועדת חוקה.
ניסן סלומינסקי: וההפך, מפני הכבוד באמת, בגלל שאל"ף, מיכל היא חברה בוועדה ואני הזמנתי גם את יושבת-ראש הוועדה להשתתף אתנו, וההפך, לשבת לידי ולהיות שותפה מלאה בנושא הזה, זה בשמחה אני אומר, אבל המקום הוא ודאי בוועדת חוקה.
דוד ביטן: אז מיצינו את זה, נכון?
דוד ביטן: מי בעד הבקשה להעביר את הדיון בהצעת החוק הזאת לוועדת החוקה, חוק ומשפט?
עאידה תומא סלימאן: אני מצביעה במקום חבר הכנסת טיבי.
עאידה תומא סלימאן: בעד – 10
עאידה תומא סלימאן: נמנעים – אין
דוד ביטן: הבקשה התקבלה.
דוד ביטן: יש לנו בקשה נוספת של יושב-ראש ועדת הכספים להעברת הצעת חוק לעידוד מחקר ופיתוח בתעשייה (תיקון מס' 7)(הקמת הרשות הלאומית לחדשנות טכנולוגית), התשע"ה–2015, מוועדת הכלכלה לדיון בוועדת הכספים.
דוד ביטן: יושב-ראש ועדת הכלכלה מסכים לבקשה, ולכן אין בעיה לקבל את זה.
משה גפני: אני רוצה, אני לא סתם באתי.
דוד ביטן: אתה רוצה לנמק, בבקשה.
משה גפני: אדוני היושב-ראש, אני מודה לך שאתה מאפשר לי.
משה גפני: אני חושב שיש פה דבר שראוי שוועדת הכנסת תיתן את דעתה עליו.
משה גפני: הנושא הזה של הצעת החוק לעידוד מחקר ופיתוח בתעשייה – דיבר אתי שר הכלכלה, שהמדען הראשי אצלו במשרד; דיבר אתי מנכ"ל משרד האוצר, עם אנשי האוצר, ישבו אתי, ישבו כבר עם הוועדה על הנושא הזה, הם מבקשים גם שנסיים את החוק הזה, זה חוק ענק, מבקשים שנסיים אותו.
משה גפני: הוא חוק חשוב, ואנחנו יושבים ישיבות.
משה גפני: באתי למזכירת הכנסת אתמול כשזה הגיע לקריאה הראשונה ושאלתי אותה לאן זה הולך לעבור – אני מכיר, הפרוצדורה יכולה להיות לפעמים שונה – היא אומרת לי, זה עובר לוועדת הכספים.
ירדנה מלר-הורוביץ: המלצה להעביר לוועדת הכספים.
דוד ביטן: אז איך התקבל ועדת הכלכלה?
משה גפני: יושב-ראש הישיבה שאל מי בעד להעביר את הצעת החוק הזאת של עידוד מחקר ופיתוח בקריאה ראשונה לוועדת הכספים, אני הצבעתי בעד, כמו כולם, כל מי שהצביע בעד.
משה גפני: ויצאתי.
משה גפני: אחרי שיצאתי עולה סגן שר האוצר יצחק כהן ואומר, אני דיברתי עם איתן כבל ויש הסכמה כוללת שהחוק יעבור לוועדת הכלכלה.
דוד ביטן: אחרי ההצבעה?
משה גפני: אחרי ההצבעה.
ירדנה מלר-הורוביץ: ממש בסמוך להצבעה.
משה גפני: אני מספר את הסיפור כמות שהוא.
משה גפני: אני הרגשתי רע עם העניין הזה מכיוון שאני הצבעתי להעביר את החוק.
משה גפני: אגב, לא רוצים שזה יבוא אלי, שיבוא משרד האוצר ויגיד שהוא לא רוצה.
משה גפני: הרי ישבו אתי כבר.
רועי פולקמן: יש הסכמה לגבי העניין הזה.
משה גפני: בסדר, אין לי בעיה, אני רק מדבר על הפרוצדורה שהייתה פה.
דוד ביטן: זה באמת אחרי ההצבעה.
יואל חסון: אני הייתי היושב-ראש בדיון הזה, אני יכול להסביר.
משה גפני: אני הצבעתי בעד, אני חושב שצריך לתת את הדעת על העניין הזה.
דוד ביטן: הבנו, הבנו.
דוד ביטן: אני מציע שירדנה תסביר.
ירדנה מלר-הורוביץ: מייד כשפנה אלינו סגן השר – הוא עלה כבר כדי להציג חוק אחר, אבל עדיין לא התחיל להציג אותו – הוא אמר, אני מבקש שזה יעבור לוועדת הכלכלה.
ירדנה מלר-הורוביץ: אמרנו, רגע, אבל הצביעו על ועדת כספים, ואני יודעת שכשיש שתי דעות זה צריך לעבור לוועדת הכנסת, ועדת הכנסת תחליט.
ירדנה מלר-הורוביץ: אמרו לי, תיוועצי.
ירדנה מלר-הורוביץ: נועצנו ביועצת המשפטית, אמרה, זה לא חלק אבל אם זה צמוד להצבעה ויש הסכמה, אז אפשר.
ירדנה מלר-הורוביץ: שאלנו, ובאמת שאלו גם את מרב וציטטו שמרב מסכימה ואיתן כבל הסכים.
דוד ביטן: אבל אנשים יצאו.
ירדנה מלר-הורוביץ: אני מסבירה לך איך זה היה.
ירדנה מלר-הורוביץ: ואלה דברים שכבר קרו.
ירדנה מלר-הורוביץ: להגיד לך שזו דרך המלך, לא, אנחנו מעדיפים כשיש חילוקי דעות, אבל מכיוון שזה נראה לכאורה שאין חילוקי דעות ושהמליאה מסכימה, הגיע חבר הכנסת גפני ואומר, סליחה, אמרו לי שהעברתם את זה עכשיו לוועדת הכלכלה?
ירדנה מלר-הורוביץ: אמרתי, נכון.
ירדנה מלר-הורוביץ: הוא שואל, למה, אבל אני לא מסכים, ואת אמרת לי.
ירדנה מלר-הורוביץ: הוא אומר, אוקיי, מה אני יכול לעשות?
ירדנה מלר-הורוביץ: אמרתי, מייד, לפני שמתחיל הדיון וקובעים סדר-יום בוועדת הכלכלה, תכתוב מכתב לוועדת הכנסת וידונו בזה, ולכן אנחנו פה.
משה גפני: אני חושב שסגן השר היה צריך להגיש בקשה, לא אני, אבל בסדר.
יואל חסון: אני בכלל חושב שזה צריך להיות בוועדת המדע והטכנולוגיה.
מיקי לוי: זה התחיל בקדנציה קודמת וזה עבר לכלכלה, ותקעו לי את זה שם הרבה מאוד חודשים ללא טיפול, ואני מצטרף לגפני להעביר את זה לוועדת הכספים.
יואל חסון: יש לי עמדה אחרת, אדוני.
יואל חסון: אני חושב שבכלל הנושא הזה, אם מסתכלים עליו באופן ענייני - - -
דוד ביטן: למעמד האישה להעביר את זה?
יואל חסון: לא, לוועדת המדע והטכנולוגיה.
יואל חסון: זה המקום הנכון שזה צריך להיות בו.
יואל חסון: הרי הסיטואציה שהייתה אתמול, אדוני היושב-ראש, הייתה סיטואציה פוליטית לחלוטין.
יואל חסון: ראית את נציגי סיעת שר האוצר.
דוד ביטן: אבל אין לנו בקשה מהוועדה הזאת.
דוד ביטן: אני הרי לא יכול להעביר לוועדה שלא ביקשה.
דוד ביטן: הבקשה היא מוועדת הכספים.
דוד ביטן: אם הייתה, היינו דנים בזה.
דוד ביטן: יכול להיות שאתה צודק, דרך אגב, אבל אין בקשה.
ירדנה מלר-הורוביץ: חבר הכנסת גפני אמר שיושב-ראש ועדת הכלכלה הביע הסכמתו.
דוד ביטן: לא, הוא מדבר על ועדת המדע.
דוד ביטן: אין לנו בקשה לגבי ועדת המדע.
דוד ביטן: מי בעד הבקשה של חבר הכנסת גפני?
דוד ביטן: נמנעים יש?
דוד ביטן: בעד – 9
דוד ביטן: הבקשה אושרה.
דוד ביטן: אני לא מסיים, חכו.
דוד ביטן: התייעצות סיעתית של סיעת הליכוד וכולנו.
דוד ביטן: מרב, בואי שנייה.
מיקי לוי: על מה עכשיו?
דוד ביטן: על סעיף 4.
דוד ביטן: שלום לכולם, אני פותח את הישיבה בסעיף 3, הצעת חוק השידור הציבורי (תיקון), התשע"ה-2015, כיוון שבסעיף זה ברורה לי הדחיפות.
דוד ביטן: הארכה האחרונה ניתנה ביוני עד ספטמבר ואם לא נתקן את החוק רשות השידור תיסגר ב-30 בספטמבר.
מרב מיכאלי: <אני רוצה אדוני להגיד לפרוטוקול שאני מתחילה להרגיש כמו קלישאה.
מרב מיכאלי: >
דוד ביטן: תשתמשי במילה "חוצפה".
מרב מיכאלי: זו לא חוצפה.
מרב מיכאלי: חוצפה זו התנהגות לא יפה.
מרב מיכאלי: פה לא מדובר בהתנהגות לא יפה.
מרב מיכאלי: אותו ראש הממשלה וחלק מהממשלה היא אותה ממשלה, סגרה רשות ציבורית, זו דרמה מאוד מאוד גדולה.
דוד ביטן: אנחנו מאריכים ועושים את מה שצריך.
מרב מיכאלי: הממשלה סגרה רשות ממלכתית בחוק, שזה דבר מרחיק לכת, דרמטי מאוד.
מרב מיכאלי: אחרי שהייתה הסכמה עם העובדות והעובדים על רפורמה, חתומה עם הממשלה.
מרב מיכאלי: הממשלה חזרה בה, על הראש של העובדות והעובדים.
דוד ביטן: למה חזרה בה?
מרב מיכאלי: כי היא חזרה בה.
מרב מיכאלי: הייתה רפורמה חתומה.
דוד ביטן: השתתפתי בשני דיונים בוועדת הכלכלה.
דוד ביטן: אני חושב שאת טועה.
דוד ביטן: הממשלה לא חזרה בה בכלום.
מרב מיכאלי: הרפורמה שהייתה חתומה לפני החוק הזה הייתה רפורמה להבראת רשות השידור עם תכנית פרישה למאות עובדות ועובדים, בהסכמתם.
מרב מיכאלי: אז אמרו, בעצם לא, אנחנו סוגרים את הרשות ונשאיר רק כ-180 עובדים, או משהו מופרך כזה.
מרב מיכאלי: חלקנו התנגד, המדינה כבר עברה את הזעזוע הזה ואז הממשלה פשוט לא עושה את מה שהיא הבטיחה.
מרב מיכאלי: פשוט לא עושה את מה שהיא הבטיחה.
מרב מיכאלי: לא מקימה את הרשות החדשה.
מרב מיכאלי: לא מקימה את המועצה, מועצה ציבורית שכבר אותרה, חבריה אותרו, וראש הממשלה פשוט לא מקים את המועצה הזו.
מרב מיכאלי: עכשיו באים להקים את השידור הזה באופן הכי לא תקין שאפשר, בחוק הזה שמונח לפנינו.
מרב מיכאלי: רע מאוד.
דוד ביטן: נוצרה בעיה שקשורה להליכי הפירוק והכינוס.
דוד ביטן: יש בחוק כמה טעויות, למשל שאי-אפשר לעשות כמה פעולות עד שלא ימכרו קרקעות.
דוד ביטן: את הדברים האלה מתקנים עכשיו, דבר שהיה צריך להיערך אליו.
דוד ביטן: גם אני באתי בטענה שלא לקחו את תקופת הזמן הנכונה מבחינת הליכי הפירוק, לכן נוצרה הבעיה ואי-אפשר יותר להאריך.
דוד ביטן: ברגע שלא מאריכים, בסוף ספטמבר, הרשות נסגרת בלי להקים את הרשות החדשה.
דוד ביטן: לכן צריך את התיקון הזה לחוק והוא באמת דחוף, להעביר את זה עוד במושב הזה.
מרב מיכאלי: כרגיל הוא ליותר מידי זמן.
מרב מיכאלי: זה יותר מידי זמן לנהל שידור בצורה לא תקינה.
דוד ביטן: אבל לא הממשלה אשמה.
דוד ביטן: לדעתי האשמה היא על הליך החקיקה שלא היה טוב.
מרב מיכאלי: ומי אשם בזה אם לא הממשלה?
דוד ביטן: הכנסת.
מרב מיכאלי: לא, סליחה.
מרב מיכאלי: זה היה מהליכי החקיקה הכוחנית הממשלה כפתה על הכנסת הקודמת.
דוד ביטן: אני צוחק.
דוד ביטן: הליכי הפירוק לדעתי לא היו משביעי רצון.
יואב בן צור: לא ברור לי.
יואב בן צור: ישבנו בכנסת הקודמת לילות שלמים עד השעות המאוחרות של הלילה.
דוד ביטן: למשל, דבר שהוא מאוד טריוויאלי, שיתנו לעשות כל מיני פעולות במכירת קרקעות.
דוד ביטן: זה לוקח זמן, לכן צריך לתקן את זה עכשיו, שיהיה אפשר לעשות את הדברים ולעשות את הדברים האחרים בד בבד.
דוד ביטן: מי בעד פטור מהנחה של הצעת חוק השידור הציבורי (תיקון), התשע"ה-2015?
דוד ביטן: בעד – 6
דוד ביטן: אנחנו עוברים להצעת חוק התכנון והבנייה (תיקון מס' 104), התשע"ה-2015, תסביר לי מה הדחיפות לקבל פטור מהנחה?
<צחי דוד: הממשלה התחילה במהלך משמעותי של שינוי מדיניות בממשלה של אופן ניהול הנדל"ן בממשלה.
<צחי דוד: בין היתר ניתן לתת העברת - - - לאוצר, העברת מנהל - - - שהצעת החוק הזו היא חלק ממנו.
<צחי דוד: הקמת מטה הדיור במשרד האוצר.
<צחי דוד: הצעת החוק נדרשת להשלמת המבנה והתחלת העבודה בשיטה החדשה.
<צחי דוד: כאשר הסיטואציה היא שהכנסת אישרה את הודעת הממשלה על העברת הסמכויות משר הפנים לשר האוצר, למעט מה שדרש חקיקה.
<צחי דוד: מה שאי-אפשר היה להעביר בהודעת חוק יסוד הממשלה.
דוד ביטן: זאת אומרת שזה דחוף.
דוד ביטן: משהו רוצה להתייחס?
מרב מיכאלי: אנחנו מתנגדים לכל המהלך הזה.
מרב מיכאלי: דברנו על העברת הסמכויות הזו ארוכות, היא רעה מאוד.
דוד ביטן: אבל אנחנו לא דנים בתוכן.
דוד ביטן: התוכן יידון ברגע שזה יעברו קראיה ראשונה ויחזור לוועדה.
מרב מיכאלי: אז אנחנו מתנגדים לזה.
אחמד טיבי: אנחנו מתנגדים לעצם הבקשה, לפטור.
מרב מיכאלי: מתנגדות לעצם הבקשה, כחלק ממהלך גרוע ולא לגיטימי.
דוד ביטן: גם אני אישית חושב שהיו צריכים לאשר את זה במשרד הפנים.
דוד ביטן: אבל זה המצב.
מרב מיכאלי: חבל שאדוני מצביע נגד מה שהוא מאמין לו.
דוד ביטן: אני חייב לקואליציה.
דוד ביטן: מי בעד פטור מחובת הנחה?
דוד ביטן: מי נגד.
דוד ביטן: עוד לא נכנסת כבר את נגד?
איילת נחמיאס ורבין: נמאס לי מהלגו.
איילת נחמיאס ורבין: נמאס לי מהפאזלים.
אורן אסף חזן: אין פה מצלמות, אפשר להירגע.
דוד ביטן: אתה מחפש את המצלמות, לא היא.
מרב מיכאלי: הוא פשוט מבין בזה.
איילת נחמיאס ורבין: כל אחד ותחום ההתמחות שלו.
דוד ביטן: נעבור לסעיף הבא: הצעת חוק הפיקוח על שירותים פיננסיים (קופות גמל) (תיקון מס' 12), התשע"ה-2015.
דוד ביטן: בקשה לפטור מהנחה לפני קריאה ראשונה.
דוד ביטן: מה הדחיפות?
<הראל שרעבי: ב-1 בינואר 2016 נכנסות לתוקף תקנות שמאפשרות לגופים - - -
מרב מיכאלי: מתי הבקשה הזו הוספה לסדר היום?
דוד ביטן: זה הוסף יחד עם הצעת חוק השידור הציבורי.
<הראל שרעבי: אני אסביר בקצרה על טיוטת החוק.
<הראל שרעבי: מדובר בשורה של צעדים שהמטרה שלהם להיטיב את מצב החוסכים.
<הראל שרעבי: אני אסקור בכמה מילים את הצעדים שכלולים בהצעת החוק: צעד ראשון שכלול בהצעת החוק זו הצעה לאחד החשבונות הלא פעילים של החוסכים בקרנות הפנסיה אל החשבונות הפעילים שלהם, משורה של סיבות.
<הראל שרעבי: הסיבה הראשונה, בחשבונות הלא פעילים שלהם הם בדרך-כלל משלמים דמי ניהול מקסימאליים בעוד שבחשבון הפעיל שלהם הם בדרך-כלל משלמים דמי ניהול מופחתים.
<הראל שרעבי: לכן האיחוד של החשבון הלא פעיל לחשבון הפעיל בהגדרה יביא לחיסכון בדמי הניהול עבור החוסכים, זו סיבה אחת.
<הראל שרעבי: הסיבה השנייה היא לשמור על הרצף הביטוחי של החוסכים.
<הראל שרעבי: ברגע שהם פותחים בכל פעם קרן פנסיה אחרת הרצף הביטוחי שלהם נפגע.
<הראל שרעבי: סיבה נוספת זו השליטה על הכספים, ברגע שהכספים מפוזרים - - -
דוד ביטן: אז זו הצעת חוק טובה, לטובת לאזרחים.
דוד ביטן: איפה הייתם עד עכשיו?
<הראל שרעבי: זו סיבה כשלעצמה טובה לחסוך לעמיתים דמי ניהול.
<הראל שרעבי: נקודה נוספת שקיימת בהצעת החוק היא הארכה של הוראת השעה שמאפשרת לחוסכים שיש להם סכום נמוך למשוך את הכספים.
<הראל שרעבי: אני מזכיר שב-1 בינואר 2016 נכנסים לתוקפם תקנות דמי ניהול שמאפשרות לגופים לגבות מחשבונות עם סכומים נמוכים דמי ניהול יחסית גבוהים כשהמטרה הייתה לנכות את החשבונות הללו.
<קריאה: אפשרות המשיכה עדין בתוקף?
<הראל שרעבי: אפשרות המשיכה נגמרה ביוני ועל מנת שהיא תוכל להיות מוארכת יש צורך בתיקון החקיקה כדי להאריך אותה באופן קבוע לצמיתות, שהחוסכים שיש להם חשבונות עד 7,000 שקלים יוכלו למשוך אותם ויוכלו להימנע מדמי הניהול שקבועים בחשבון.
<הראל שרעבי: אלה שני צעדים, ישנם עוד צעדים, אבל בסופו של דבר מדובר בשורה של צעדים מיטיבים.
דוד ביטן: זה חוק לטובת הציבור.
מרב מיכאלי: לא מתנגדות.
אחמד טיבי: אני אפילו תומך.
מרב מיכאלי: אדוני היושב-ראש, לא דנו בתוכן החוק אבל הם לא ידעו שזה הולך לפקוע ב-1 בינואר?
מרב מיכאלי: הם לא יכולים לעבוד בצורה מסודרת?
מרב מיכאלי: למה צריך לקבל על זה פטור.
דוד ביטן: שאלתי אותם איפה היו לפני כן.
מרב מיכאלי: זה הדבר היחידי.
מרב מיכאלי: הבקשות החוזרות ונשנות האלה, זה לא סביר.
דוד ביטן: סיימנו את הישיבה.
דוד ביטן: תודה רבה לכולם הישיבה נעולה.
דוד ביטן: בוקר טוב, אני פותח את הישיבה.
דוד ביטן: נדון בערעורים על החלטת הנשיאות שלא לאשר דחיפות הצעות לסדר היום.
דוד ביטן: יש את הבקשה הראשונה של חבר הכנסת אחמד טיבי בנושא "שנה לשריפתו של מוחמד אבו חדיר".
אחמד טיבי: אדוני היושב-ראש, אני חושב ששריפתו של הנער מוחמד אבו חדיר היא אירוע מכונן.
אחמד טיבי: לפני מספר ימים היה יום השנה לאירוע.
אחמד טיבי: אני חושב שמן הדין שהכנסת תדון בזה.
אחמד טיבי: זה אירוע מכונן.
אחמד טיבי: אני בקשר עם המשפחה.
אחמד טיבי: ההחלטה אתמול לא לאשר את ההצעה שלי פגעה קשות ברגשות המשפחה.
אחמד טיבי: הכנסת תמיד דנה באירועים כאלה ואני לא רואה שום סיבה, לא טכנית ולא מהותית, למנוע את הדיון האנושי-הפוליטי החשוב הזה.
טלי פלוסקוב: אולי נשמע את כל המערערים כי התשובה כוללת.
טלי פלוסקוב: קודם כול, זה לא החלטה רק שלי, זה החלטה של הנשיאות.
דוד ביטן: את מייצגת אותם עכשיו.
טלי פלוסקוב: יש לנו אפשרות להעלות 5 הצעות דחופות לסדר היום ותמיד הבחירה בנושא מסוים עומדת לצד הצעות לנושאים אחרים שהגיעו.
טלי פלוסקוב: בטח אתה כחבר הכנסת מכיר את זה כי לך יש ניסיון רב קצת יותר משלי.
טלי פלוסקוב: אני כרגע עומדת לראשונה מול ועדת הכנסת ונותנת דיווח למה ואיך זה קרה.
טלי פלוסקוב: אם ראיתם אילו נושאים אושרו- - -
דוד ביטן: הסתכלתי, אין שם שום דבר דחוף, לדעתי.
טלי פלוסקוב: אז למה זה דחוף?
אחמד טיבי: כי עכשיו זה שנה ליום החטיפה.
דוד ביטן: מה גם שהסיבה היא גם נסיבות האירוע, שדווקא ישראלים פגעו בו.
טלי פלוסקוב: אני אומרת פה חד-משמעית, אם הוועדה תחליט אחרת אנחנו כנשיאות נכבד את זה.
טלי פלוסקוב: חשוב לי רק להסביר למה ההחלטה הזאת התקבלה.
אחמד טיבי: ההסבר שלך ברור, שזה נושא טכני.